અમદાવાદ: છેલ્લાં ત્રણ સપ્તાહથી નોટબંધીના કાગારોળને કારણે બજારમાં રોકડની અછત પ્રવર્તી રહી છે. ખાસ કરીને નાના વેપારી અને માર્કેટ યાર્ડના કારોબારમાં મોટાભાગે રોકડનો જ વ્યવહાર થાય છે. ત્યાં પારાવાર મુશ્કેલીઓનો સામનો કરવો પડી રહ્યો છે. હજુ આ મુશ્કેલીમાંથી વેપારીઓ બહાર આવતા નથી ત્યાં પાકિસ્તાને ભારતમાંથી આવતાં ટામેટાંની નિકાસબંધી કરતાં ટામેટાંના વેપારીઓ વધુ મુશ્કેલીમાં મુકાઈ ગયા છે. ટામેટાંના જથ્થાબંધ ભાવમાં પાછલા બે સપ્તાહમાં ૨૦થી ૪૦નો ઘટાડો જોવાઈ ચૂક્યો છે.